Държавен вестник, бр. 52, 2013 г., стр. 83

БРОЙ  52	
Д Ъ Р Ж А В Е Н  В Е С Т Н И К 	
СТР.  83  
граждане на моста и на прилежащата инфра­
структура в границите на обекта съобразно 
определенията от Рамковото споразумение и 
утвърдените работни проекти за територията 
на всяка страна, и включва усвоените заеми, 
изплатените и дължимите лихви по тези заеми 
и собствения принос.
(3) Собствен принос са: 
1. средствата от държавния бюджет; и
2. безвъзмездните помощи, включително 
от предприсъединителните фондове на Евро­
пейския съюз.
(4) Точният размер на приноса на всяка от 
страните за изграждането на обекта и стой­
ността на активите, придобити и притежавани 
от Република България и от Румъния, ще бъ­
дат окончателно определени от договарящите 
страни след приключването на строителните 
работи и въвеждането в експлоатация на 
обекта.
(5) За възстановяване на приноса на всяка от 
договарящите страни се отчитат приходите от 
данъци (както са дефинирани по-долу в ал. 6) 
и от дивиденти, получени при разпределяне 
на печалбата от дейността на оператора. Об­
щите приходи се разпределят в съотношение, 
равно на съотношението между размерите на 
приноса на договарящите страни, определени 
съгласно предходните алинеи, до възстановя­
ване на приноса на всяка договаряща страна 
с капитализация от шест на сто. Печалбата 
от дейността на оператора се разпределя след 
отчитане на приходите от данъци в съответ­
ствие с ал. 6, 7 и 8 на този член.
(6) За целите на този член посочените 
по-долу понятия ще служат изключително 
за изчисляване и възстановяване на приноса 
на всяка от договарящите страни чрез раз­
пределянето на печалбата от дейността на 
оператора, но не за данъчни цели, и ще имат 
следното значение: 
1. „данъци“ означава всички суми, съста­
вляващи данък върху добавената стойност и 
корпоративен данък, начислени и внесени от 
оператора в бюджетите на всяка от договаря­
щите страни за съответна финансова година;
2. „печалба“ означава подлежащата на раз­
пределяне печалба от дейността на оператора 
за съответна финансова година след данъчно 
облагане и след попълването на фондовете, 
образувани от оператора съгласно приложимия 
закон и това споразумение;
3. „общи приходи“ означава сумата на (а) 
данъците, внесени от оператора в бюджета 
на Република България („българските данъ­
ци“), (б) данъците, внесени от оператора в 
бюджета на Румъния („румънските данъци“), 
и (в) печалбата;
4. „дял на България“ и „дял на Румъния“ 
означават съответно делът от общите при­
ходи за Република България и делът от об­
щите приходи за Румъния, определени, като 
общите приходи се разделят на две части в 
съотношението, определено съгласно ал. 5 
на този член;
5. „част от печалбата за Румъния“ означава 
частта от печалбата, подлежаща на разпре­
деляне в полза на Румъния, равна на разли­
ката между дела на Румъния и румънските 
данъци; „част от печалбата за България“ 
означава частта от печалбата, подлежаща на 
разпределяне в полза на Република България, 
равна на разликата между дела на България 
и българските данъци;
6. „дивидент“ означава частта от печал­
бата, разпределяна в еднакъв размер в полза 
на всяка от договарящите страни, равна на 
частта от печалбата за Румъния; 
7. „допълнителен дивидент“ означава до­
пълнителен дивидент в полза на Република 
България в размер на превишението на частта 
от печалбата за България над частта от пе­
чалбата за Румъния.
(7) Всяка година след годишното приключ­
ване и изготвянето на годишния финансов 
отчет за предходната финансова година опе­
раторът взема решение за разпределяне на 
печалбата, като определя общия размер на 
печалбата, подлежаща на разпределяне, раз­
мера на дължимия на всяка от договарящите 
страни дивидент и размера на дължимия на 
Република България допълнителен дивидент 
в съответствие с ал. 6. 
(8) В случай че за определена финансова 
година размерът на румънските данъци е 
равен или по-голям от размера на дела на 
Румъния, не се разпределя и плаща дивидент 
на Румъния за съответната година, а когато 
има превишение, то се добавя към размера 
на румънските данъци за следващата година 
и се взема предвид при разпределянето на пе­
чалбата за нея. След пълното възстановяване 
на приноса на всяка от страните с договоре­
ната капитализация печалбата се разпределя 
поравно между договарящите страни.
Р а з д е л  V
ФУНКЦИИ НА ОПЕРАТОРА
Предоставяне на права
Член 9
(1) По силата и при условията на това 
споразумение всяка от договарящите страни 
предоставя на оператора (след неговото съз­
даване) правото да ползва съответната част 
от обекта – нейна публична държавна соб­
ственост, и му възлага да извършва контрол 
и поддръжка на мостовото съоръжение, да 
изпълнява възложените му дейности по път­
ната инфраструктура и да събира таксите за 
преминаване от пътните превозни средства, 
както и да сътрудничи на националните же­
лезопътни компании на договарящите страни